open-index/open-wikipedia-markdown huggingface dataset:
ג'וזף מיי

**ג'וזף מיי** (באנגלית: **Joseph May**; נולד ב-16 ביוני 1974) הוא שחקן, מדבב וזמר קנדי ממוצא בריטי שהופיע בטלוויזיה ובקולנוע.

## ביוגרפיה
מיי נולד בסאות'המפטון שבהמפשייר, וגדל בוונקובר שבקולומביה הבריטית בקנדה. הוא חזר לבריטניה כדי ללמוד באקדמיה למוזיקה ולאמנויות הדרמה של לונדון. הוא מוכר לקהל הצופים הבריטי בתפקיד האח הגיי, פול, בעונה ה-12 של הסדרה הרפואית "חדר מיון". באותה תקופה כיכב מיי גם בעונה האחרונה של סדרת המדע בדיוני "Bugs" בתפקיד אדם מוסבי הנאיבי. עוד השתתף מיי בסדרה "סטארגייט אטלנטיס" בדמות סרג'נט מרקהם מחיל הנחתים של ארצות הברית. בסדרה "אפיזודס" גילם מיי את אנדי באטון, מנהל הליהוק של תוכנית הטלוויזיה הבדיונית שעומדת במרכז הסדרה. כמו כן שיחק בתפקיד לארי שוורץ בסרט הטלוויזיה "We'll Take Manhattan" של ה-BBC.

בקולנוע החל מיי לשחק ב-1997 בסרטו של סטיבן פריי "ויילד", סרט ביוגרפי על אוסקר ויילד. עוד הופיע במיני-סדרה "אחים לנשק" על מלחמת העולם השנייה בתפקיד לוטננט אדוארד שאמיס, בדרמה הקומית "מסתורי המין" מ-2001 בתפקיד רוג'ר, ובסרט האימה "האויב שבפנים" בתפקיד ד"ר בלו.

ב-2010 שיחק מיי בתפקיד ג'ורג' קרוואן בסדרה הרפואית "הולבי סיטי".

מיי דיבב את השוטר צ'ייס מקיין, הדמות הראשית במשחק הווידאו "Lego City Undercover" משנת 2013 ובפריקוול שלו "Lego City Undercover: The Chase Begins".

בשנת 2015 הצטרף מיי לצוות המדבבים בדיבוב האמריקאי של הסדרה "תומס הקטר וחברים" בתפקיד תומס הקטר, החל מהסרט הקצר "תומס הקטר וחברים: ההרפתקה מתחילה".

## פילמוגרפיה

## משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטים שנולדו ב-1974
אליפות אירופה באתלטיקה 2010

**[[אליפות אירופה באתלטיקה]] ה-20** נערכה באצטדיון האולימפי ליואיס קומפאניס שבברצלונה שבספרד בין ה-27 ביולי ל-1 באוגוסט 2010.

## אתלטיות מצטיינות
* **[[אלוון אביילגסה]]** (), זכתה בשתי מדליות זהב, בריצת 5000 מטר ובריצת 10000 מטר.

## אתלטים מצטיינים
* **[[כריסטוף למטר]]** (), זכה בשלוש מדליות זהב, בריצת 100 מטר, בריצת 200 מטר ובריצת שליחים 4x100 מטר.
* **[[מו פארח]]** (), זכה בשתי מדליות זהב, בריצת 5000 מטר ובריצת 10000 מטר.

## תוצאות הנשים
### מקצועות המסלול

### מקצועות השדה

## תוצאות גברים
### מקצועות המסלול

### מקצועות השדה

## קישורים חיצוניים

* 
* אתר התאחדות האתלטיקה האירופית

2010
קטגוריה:2010 בספורט
קטגוריה:תחרויות ספורט בספרד
קטגוריה:ברצלונה: ספורט
קטגוריה:2010 באירופה
קטגוריה:2010 בספרד
טגו תניני

**טֵגוּ תַּנִּינִי** (שם מדעי: *Dracaena*) הוא סוג של לטאות ממשפחת הטגואיים החיים ביערות גשם באמריקה הדרומית. בסוג ישנם 2 מינים.

## מאפיינים
לטאות אלה הם הגדולות בבני קבוצת דמויי לטאה והם יכולות להגיע לאורך 120 ס"מ ולמשקל 4.5 קילוגרם. לטאות אלה כשמם מזכירות תנינים או קיימנים והם בעלי ראשים כבדים עם צוואר חסון, קשקשים גרמיים כמו לתנין והם חיים הרבה מזמנם בתוך מימי הביצות והנהרות של דרום אמריקה. הם יודעים גם לטפס על עצים טוב. ללטאות אלה ראשים אדמוניים צבועים וקשקשים גביים צהובים. 

מינים אלה הם טורפים הניזונים מיצורים מימיים קטנים ביניהם: חלזונות, דגים שונים, סרטני נהרות, צדפות ואף צבי מים שונים. הלסתות הגדולות עוזרות להם לרסק את טרפם.

## מיני הסוג
* טגו תניני צפוני (*Dracaena guianensis*).
* טגו תניני פרגוואי (*Dracaena paraguayensis*).

## קישורים חיצוניים

* 

קטגוריה:בעלי חיים שתוארו ב-1802
קטגוריה:טקסונים שתוארו בידי פרנסואה מארי דודין
קטגוריה:טגואיים
קטגוריה:זוחלים מימיים
טריסקוול

**טריסקוול** (באנגלית: **Trisquel**; שם מלא- **Trisquel GNU/Linux**) היא מערכת הפעלה והפצת גנו/לינוקס המורכבת באופן בלעדי מתוכנות חופשיות.

קהילת המשתמשים של טריסקל מאמינה שתוכנות מחשב קנייניות פוגעות בחופש האדם, ועל כן יש להשתמש רק בתוכנות חופשיות. לכן בטריסקל נכללות אך ורק תוכנות בעלות רישיון חופשי, ונעשה שימוש בליבה החופשית "לינוקס-ליברה" (Linux-libre), ליבת לינוקס שממנה הוסרו החלקים הבינאריים הקנייניים.

טריסקל מוכרת על ידי המוסד לתוכנה חופשית כמערכת הפעלה חופשית מלאה.

## פילוסופיה
טריסקל נשענת על הרעיון הפילוסופי של המוסד לתוכנה חופשית, שלפיו תוכנת מחשב היא חופשית אם ורק אם היא מעניקה למשתמשים ארבע חירויות כדלקמן:

* החופש להריץ את התוכנה כרצונם, לכל מטרה.
* החופש ללמוד כיצד פועלת התוכנה ולשנותה כך שתפעל כרצונם. חופש זה מצריך גישה לקוד המקור של התוכנה.
* החופש להפיץ עותקים של התוכנה, כך שניתן יהיה לסייע לאחרים.
* החופש להפיץ עותקים של התוכנה שבהם נערכו שינויים, כדי לתרום לקהילה. גם חופש זה מצריך גישה לקוד המקור של התוכנה.

אם התוכנה אינה מקיימת אחת או יותר מחירויות אלה, אזי היא נחשבת לבלתי-חופשית, או קניינית.

רוב מערכות ההפעלה כיום אינן מקיימות אחת או יותר מהחירויות הללו, בין אם משום שהן קנייניות בכללותן או שהן משלבות מרכיבים קנייניים כחלק משאר המרכיבים החופשיים. לעומת זאת, טריסקל היא הפצה פילוסופית טהורה, שבה הרעיון הפילוסופי של חופש המשתמש, כפי שהוא מוגדר לעיל, תמיד קודם לשיקולים של נוחיות.

## מהדורות
טריסקל מציעה ארבע מהדורות הניתנות להורדה בחינם מאתר הבית שלה:

* **טריסקל** - המהדורה הסטנדרטית של ההפצה, הכוללת תמיכה ב-51 שפות. מגיעה כלייב-דיסק וכוללת את סביבת העבודה MATE.
* **טריסקל מיני** - מהדורה הצורכת פחות משאבי מחשב, ולכן מתאימה במיוחד למחשבים בעלי חומרה ישנה או מחשבי נטבוק. מגיעה כלייב-דיסק וכוללת את סביבת העבודה LXDE.
* **טריסקל Sugar TOAST** - מהדורה הכוללת את סביבת הלמידה לילדים Sugar. מגיעה כלייב-דיסק.
* **NetInstall** - מהדורה קטנת משקל עבור התקנה מרשת האינטרנט באמצעות ממשק טקסטואלי. מתאימה במיוחד להתקנה על שרתים.

## ראו גם
* גנו/לינוקס
* תוכנה חופשית
* המוסד לתוכנה חופשית

## קישורים חיצוניים

* 
* טריסקל, באתר DistroWatch **(אנגלית)**
* פילוסופיה של תוכנה חופשית, באתר של פרויקט גנו **(אנגלית)**

## הערות שוליים

2018 08
קטגוריה:מערכות_הפעלה
קטגוריה:מערכות_הפעלה_דמויות_יוניקס
קטגוריה:הפצות של GNU/לינוקס
קטגוריה:תוכנה חופשית
פסגת ביל

**פסגת ביל** (באנגלית: **Beale Peak**) היא פסגה הממוקמת 4 קילומטרים דרומית מזרחית לגבעת ואנטאג', בהרי ריוונס, ברכס בריטניה שבאנטארקטיקה.

גובה הפסגה 1,663 מטרים מעל פני הים.
## מקור השם
שמה של הפסגה ניתן לה על ידי הוולקנולוג דייוויד ריצ'רדסון.

הפסגה נקראת על שם רס"ר גארי א. ביל, אשר שירת כמתכנן לוגיסטי בכנף ההובלה האווירית 109 של צי ארצות הברית, במהלך העברת מטוסי LC-130 מצי ארצות הברית למשמר האוויר הלאומי של ארצות הברית.
## קישורים חיצוניים
* פסגת ביל באתר הסקר הגאולוגי של ארצות הברית
* פסגת ביל באתר הגאזט האנטארקטי של ממשלת אוסטרליה
* פסגת ביל באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מפסגת ביל באתר peakvisor
* תצלום לוויין של פסגת ביל

## הערות שוליים

ביל
קטגוריה:ארצות הברית באנטארקטיקה
שמעון סויסה

הרב **שמעון סויסה** (ה'תרפ"א 1921 – ה'תשס"ח, 2008) היה דיין ורבה הראשי של מרוקו.

## ביוגרפיה
נולד בסטאת שבמרוקו בשנת 1921 לערך.

בגיל 13 החל ללמוד אצל הרב נסים סבאג, שהיה בעל חנות שבה לימד תלמידים בשעות הפנאי. לאחר מספר שנים פתח בהצעת רבו חנות לממכר מזון שאפשרה לו להתפרנס, וללמד תלמידים בשעות הפנאי. כשבגר, נסע רבו למקנס ופנה לרב יהושע ברדוגו ולרב רפאל ברוך טולדנו כדי שימצאו עבורו ישיבה. הרבנים בתורם הכניסוהו ללמוד בישיבתו של הרב יצחק סבאג במקנס. מכיוון שלא היו בישיבה מקומות לינה, היה ישן אצל הרב רפאל ברוך טולדנו ואצל הרב אהרון סודרי.

בסיום לימודיו, בגיל 18 לערך הוסמך לשמש כשוחט וכבודק. בגיל 23, בהמלצת הרב שלמה מרציאנו, עבר לשמש בדבדו כשוחט, כסופר סת"ם וכמלמד ילדים. בשנים אלו למד אצל הרב שלמה הכהן צבאן, שכיהן כדיין בבית הדין המקומי. בתקופה זו פעל גם בעיר אזמור  הסמוכה. לאור בעיות בריאותיות שחווה בשל האקלים של אזמור, חזר לסטאת בשלב מסוים, ועם חזרתו החל לשמש כסופר בית הדין המקומי, במקביל לעבודתו כשוחט וכמלמד תלמידים.

לאחר תקופה כסופר בבית הדין, הוסמך לדיינות בבית הדין הגדול שברבאט על ידי הרב שאול אבן דנאן, הרב מיכאל יששכר אנקווה והרב שמעון כהן. עם הסמכתו החל לשמש כדיין בסטאת, ובהמשך כיהן כדיין בעיר גדולה אחרת.

לאחר פטירת הרב ידידיה מונסונגו בשנת 1994 (ד' באלול תשנ"ד), מונה יחד עם הרב אהרון מונסונגו למחליפו, ושניהם כיהנו בתפקיד רבה הראשי של מרוקו. במסגרת תפקיד זה עמד בין היתר בראש המשלחות היהודיות לכינוסים הרשמיים בממלכה.

בשנת 1998 פרש לגמלאות, והרב מונסונגו החליפו כרב יחיד.

בשנים האחרונות לחייו ביקר בישראל מספר פעמים, והתגורר לסירוגין בצרפת ובמרוקו, בשל מצב בריאותו והעיוורון שבו לקה.

מספר ימים לפני שנפטר, הועבר ממרוקו לבית חולים בפריז שבצרפת בשל החמרה במצב בריאותו.

הלך לעולמו בצרפת ב-24 במרץ 2008. אנשי הממלכה דרשו שייקבר במרוקו, אך לאחר מסע שכנועים הוסכם שייקבר בישראל. בצרפת נערכה לו הלוויה שבה הספידו אותו הרב יוסף סיטרוק והרב חנניה פינטו. לאחר העלאת ארונו ארצה נערכה לו הלוויה גם בישראל שבסופה נקבר בהר המנוחות בירושלים.

חתנו הוא הרב שלמה אמסלם, ראש מוסדות "בני שלמה" בבאר שבע.

## קישורים חיצוניים
* 
* 

קטגוריה:רבנים מרוקאים
קטגוריה:דיינים
קטגוריה:מרוקו: רבנים ראשיים
קטגוריה:ילידי 1921
קטגוריה:מרוקאים שנפטרו ב-2008
סנוב (נהר)

נהר **סנוב** (ברוסית: **Снов**) הוא נהר המפריד בין מחוז בריאנסק שברוסיה לבין מחוז צ'רניגוב שבאוקראינה. הוא יובל של נהר דסנה  (שהוא יובלו של נהר דנייפר). אורכו של הנהר 301 ק"מ. אגן ניקוז 8700 קמ"ר. רוחב ערוץ הנהר בתחילתו בין 4 ל-14 מטרים, בסופו רוחבו בין 20 ל-40 מטר. עומק הנהר בין 1.5 ק"מ מנובמבר–ינואר הנהר קופא עד למרץ–אפריל.
## קישורים חיצוניים

קטגוריה:רוסיה: נהרות
קטגוריה:אוקראינה: נהרות ונחלים
קטגוריה:נהרות גבול
קטגוריה:קצרמר גאוגרפיה של רוסיה
קטגוריה:מחוז בריאנסק
קטגוריה:מחוז צ'רניהיב
איבון מבוגו

**איבון לאנדרי מבוגו נאגנומה** (בצרפתית: **Yvon Landry Mvogo Nganoma**, נולד ב-6 ביוני 1994) הוא כדורגלן שווייצרי המשחק בלוריאן ובנבחרת שווייץ בעמדת השוער.

## קריירת מועדונים
מבוגו נולד בקמרון והיגר כילד עם משפחתו לשווייץ. כנער שיחק במועדונים שונים בשווייץ, ובשנת 2010, כשהיה בן 16, החל לשחק ביאנג בויז ברן. בשנת 2011 החל להשתייך לסגל של הקבוצה הבוגרת של המועדון, ששיחקה בליגת העל השווייצרית, אך עד לשנת 2013 רק שימש שוער משנה ולא ערך הופעות. החל מעונת 2013/14 מבוגו הפך לשוער הבכיר של יאנג בויז ברן. בעונה זו סיימו מבוגו ויאנג בויז במקום השלישי. בעונת 2014/15 צלחו מבוגו ויאנג בויז את שלב הבתים של הליגה האירופית, אך הודחו בשלב הנוק אאוט הראשון על ידי אברטון. את עונת 2014/15 סיימו מבוגו ויאנג בויז במקום השני בליגה. בתחילת עונת 2015/16 הודחו מבוגו ויאנג בויז ממוקדמות ליגת האלופות על ידי מונקו, ונשרו למוקדמות הליגה האירופית, שגם משם הודחו על ידי קרבאך. בתום עונת 2015/16 סיימו מבוגו ויאנג בויז שוב במקום השני בליגה. בעונת 2016/17 הודחו יאנג בויז ומבוגו על ידי בורוסיה מנשנגלדבך במוקדמות ליגת האלופות, ונשרו אל שלב הבתים של הליגה האירופית, אותו סיימו במקום השלישי והודחו מהמפעל. בתום עונת 2016/17 סיימו מבוגו ויאנג בויז במקום השני בליגה בפעם השלישית ברצף.

בתום עונת 2016/17, עזב מבוגו את יאנג בויז, בשורותיה ערך 124 הופעות ליגה, וחתם בר.ב. לייפציג מהבונדסליגה, כשוער המשנה של פטר גולאצ'י. בעונת 2017/18 ערך מבוגו הופעת ליגה אחת במדי ר.ב. לייפציג, שסיימה את העונה במקום השישי.

ב-25 באוגוסט 2020 הושאל מבוגו לפ.ס.וו. איינדהובן לשנתיים.

ב-13 ביולי 2022 חתם בלוריאן.

## קריירה בינלאומית
מבוגו שיחק בכל הנבחרות הצעירות של שווייץ, וערך 15 הופעות במדי נבחרת שווייץ בכדורגל עד גיל 21. מבוגו זומן לסגל השווייצרי למונדיאל 2018, אך לא ערך בו הופעות. כך גם ביורו 2020. נכלל בסגל נבחרת שווייץ ליורו 2024. 

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:יאונדה: כדורגלנים
קטגוריה:כדורגלני יאנג בויז ברן
קטגוריה:כדורגלני ר.ב. לייפציג
קטגוריה:כדורגלני פ.ס.וו. איינדהובן
קטגוריה:כדורגלני לוריאן
קטגוריה:כדורגלני נבחרת שווייץ
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים שווייצרים בגרמניה
קטגוריה:ספורטאים זרים בהולנד
קטגוריה:ספורטאים שווייצרים בצרפת
קטגוריה:שווייצרים שנולדו ב-1994
אובוד

**אובּוד** (בסרבית: **Обод**), אשר כונה גם **ריצ'קי גראד** (**Риjчки град**) או **צרנוייביצ'ה גראד** (**Црнојевића град**), היה בימי הביניים יישוב מבוצר עם מבצר ומנזר במונטנגרו, על הגדה הימנית של הנהר אובוד, לימים נהר צרנוייביץ'. הוא שכן מעל הכפר בן ימינו **רייקה צרנוייביץ**', לא רחוק משפך הנהר צ'רנוייביץ' לאגם שקודרה, ואינו קיים עוד.

## היסטוריה
אובוד הוקם בסביבות שנת 1475 על ידי נסיך זטה איוואן צרנוייביץ', אחרי שהוא נטש את מושבו הקודם בז'בליאק בלחץ העות'מאנים. אובוד שימש בירתו של איוואן צרנוייביץ' למשך שש שנים בערך. ג'וראג' צרנוייביץ' הקים ככל הנראה באובוד בית דפוס באותיות קיריליות, הראשון בדרום-מזרח אירופה אולי בית דפוס ממלכתי ראשון בעולם, שהועבר בהמשך לצטיניה.
אחרי שנסיך זטה העביר את מושבו לעיר החדשה צטיניה, אובוד ננטש.
בבית הדפוס שהקים צרנוייביץ' הודפסו הספרים הראשונים באותיות קיריליות באזור הבלקן. הם נכתבו בגרסה הסרבית של השפה הסלבונית. האינקונבולה הנ"ל כוללים ספר תהילים (פסלטריון) מלווה בספר "חיי סטפאן דצ'אנסקי" מאת גריגורי צמבלק, "אוקטואיך (אוקטואכוס) פרבוגלסניק" (4 בינואר 1494), אאוכולוגיון – מוליטבניק או טרבניק, "אוקטואיך פטוגלסניק".
יש משערים כי את ה"אוקטואיך פרבוגלסניק" הדפיסו באובוד ואת האחרים בצטיניה. העבודה נעשתה תחת השגחתו של הנזיר הבכיר מקאריה ובברכת המיטרופוליט של מונטנגרו, ואווילה.

## אובוד במדיה האומנותית
*האגדות טוענות שאיוואן צרנוייביץ' לא מת אלא הסתתר במערה על יד אובוד.
*אובוד מוזכר בפואמה של דנילו נייגוש "עטרת ההרים"

## הנצחה
*ב-1952 ההוצאה לאור הממלכתית של מונטנגרו נקראה "אובוד" לזכר בית הדפוס הקירילי הראשון באובוד מ-1494
## לקריאה נוספת
*Armin Ganser art. *Lake Scutari* in *Yugoslavia from A to Z*
1983 *Baedeker's Yugoslavia The Complete Illustrated Travel Guide*, עמוד 187.
***Obodska štamparija**, בודימיר אלקסיץ' – בית הדפוס באובוד, ב"**היסטוריה של מונטנגרו ברשת**" באתר "מונטנגרו – אדמה סרבית – נייגוש", 1993 

## קישורים חיצוניים
*
*
*
*

## הערות שוליים

קטגוריה:מונטנגרו: היסטוריה
קטגוריה:מונטנגרו: מבנים
קטגוריה:מבנים שנהרסו
קטגוריה:יישובים שננטשו
קטגוריה:אירופה: ערי בירה לשעבר
קטגוריה:אתרים ארכאולוגיים
קטגוריה:מוצבים
קטגוריה:אירופה: מנזרים נוצריים
קטגוריה:נצרות אורתודוקסית
קטגוריה:טירות
ניקולאי שצ'ורס

**ניקולאי אלכסנדרביץ ש'צורס** (ברוסית: **Николай Александрович Щорс**; 6 ביוני 1895 – 30 באוגוסט 1919) היה מפקד בצבא האדום, חבר המפלגה הקומוניסטית הרוסית. בשנים 1918–1919 נלחם בהקמת הרפובליקה העממית של אוקראינה ובני בריתה הרפובליקה הפולנית השנייה. שצ'ורס נפל בקרב.

## קורות חיים
שצ'ורס נולד בעיר סנובסק מחוז צ'רניגוב למשפחה של קולאקים. אביו אלכסנדר ניקולאייביץ' היה נהג קטר, מלבד ניקולאי היו לו עוד ארבעה בנים. ב-1905 נכנס ניקולאי לבית ספר כנסייתי, וסיים את לימודיו בשנת 1909.

בשנת 1910 החל את לימודיו בבית הספר הצבאי לרפואה בקייב. אחר שסיים את לימודיו בשנת 1914 והוכשר להיות עוזר רופא עבר שצ'ורס למחוז הצבאי של וילנה. עם פרוץ מלחמת העולם הראשונה יצא למקום הארטילריה השלישית שעמדה בסמוך לווילנה, שם שימש כעוזר רפואי. באחד הקרבות נפצע ופונה לבית החולים. לאחר התאוששותו, בשנת 1916 שב לשדה הקרב, אך עד מהרה הוחזר בשל שחפת.

עם התאוששותו ב-30 בדצמבר 1917 שוחרר משירות צבאי בשל בעיות בריאות, ובתחילת 1918 הוא חזר לכפר הולדתו סנובסק. תוך זמן קצר הוא עבר לסמניבקה בה הקים יחידה פרטיזנית שהחלה לחימה באזור זלינקה.

בסתיו 1918 נרשם שצ'ורס למפלגה הקומוניסטית הרוסית. ב-5 בפברואר 1919 מונה לראש עיריית קייב.

במלחמת האזרחים ברוסיה נטל שצ'ורס חלק פעיל, והשתתף בקרבות רבים. ישנן שתי גרסאות למותו.

בתו נישאה לפיזיקאי היהודי-סובייטי איסאק חלטניקוב, חבר האקדמיה הרוסית למדעים.

## הנצחתו
* [ממוזער|אנדרטת זיכרון לזכרו בעיר [סמרה]]עיר מולדתו סנובסק נקראה בין השנים 1935–2016 על שמו. ב-2016 חזרה העיר לשמה המקורי.

## אזכורים בתרבות
הסרט שצ'ורס משנת 1939 של הבמאי אלכסנדר דובז'נקו. הסרט מספר את סיפורו של ניקולאי שצ'ורס, וזכה לעידודו של סטלין.

נכתב עליו השיר Песня о Щорсе (בתרגום מרוסית: שיר על שצ'ורס), לימים תורגם ועובד לשיר העברי צעדה החבריא (ידוע גם בשם שיר הקומנדיר).

## קישורים חיצוניים

* ניקולאי שצ'ורס - גיבור מלחמת האזרחים: ביוגרפיה
* 

## הערות שוליים

קטגוריה:אנשי הצבא האדום במלחמת האזרחים ברוסיה
קטגוריה:אנשי צבא רוסים במלחמת העולם הראשונה
קטגוריה:מפקדי ארמיות בצבא האדום
קטגוריה:אישים שהונצחו על בולי ברית המועצות
קטגוריה:רוסים שנולדו ב-1895
קטגוריה:רוסים שנפטרו ב-1919
מכל (טיפוס נתונים מופשט)

במדעי המחשב, **מְכָל** (באנגלית: **Container**) הוא מחלקה, מבנה נתונים, או טיפוס נתונים מופשט (ADT) שמופעו מכיל אוסף של אובייקטים אחרים. במילים אחרות, הם מאחסנים אובייקטים בצורה מאורגנת על פי כללים מסוימים. קיימים מימושים שונים של המכל (בצורת הורשה), שלכל אחד מהם גודל וסיבוכיות פעולות שונים, המאפשרים גמישות בבחירת המכל המתאים לכל בעיה.

## פונקציות ומאפייני מכלים
מכלים מאופיינים בעזרת שלוש התכונות הבאות:
* צורת גישה:הדרך בה ניגשים לאובייקטים של המכל. הגישה יכולה להיעשות על פי אינדקס (כמו במערכים), לפי LIFO (כמו במחסנית), לפי FIFO (כמו בתורים) וכדומה.
* אחסון: צורת האחסון של האובייקט במכל. ניתן לאחסן העתק שלם של האובייקט (ברמות עומק שונות) או מצביע אל האובייקט.
* הזזה: צורת ההזזה של אובייקטים במכל.

מחלקות מכלים צפויות לממש את המתודות הבאות:
* יצירת מכל ריק (בנאי);
* הכנסת עצמים לתוך המכל;
* מחיקת אובייקטים מן המכל;
* מחיקת כל האובייקטים בתוך המכל;
* גישה אל העצמים במכל;

לעיתים מכלים ממומשים ביחד עם איטרטורים

## סוגים
מכלים מסווגים כ*מכל חד-ערכי* או *מכל אסוציאטיבי*.

מכל חד-ערכי מאחסן כל אובייקט באופן עצמאי. ניתן לגשת לאובייקטים בצורה ישירה או בעזרת איטרטורים.

מכל אסוציאטיבי מכיל זוגות של מפתח-ערך, כך שכל מפתח יכול להופיע רק פעם אחת במכל. המפתח משמש כאינדקס על מנת לזהות את הערך בחיפוש במכל.

## מימושים
* .NET: System.Collections (MSDN)http://msdn.microsoft.com/en-us/library/system.collections.aspx
* Cּּּּּ++: הספרייה הסטנדרטית של השפה (SC++L)
* ג'אווה: Java collections framework
* Objective-C: חלק מהFoundation Kit
* PL/SQL, אוספים
* פייתון: כוללת מכלים מובנים (רשימה, מילון, טאפל וכו') וניתן להרחיב בעזרת המודול collections הזה
* סקאלה: קיימים מכלים הניתנים לשינוי ושלא ניתנים לשינוי בחבילות scala.collection.mutable ו-scala.collection.immutable

## ראו גם
* מבנה נתונים

## קישורים חיצוניים
* מכל מבנה נתונים הכרזה ואתחול
* מכל מבני נתונים
* Python SortedContainers מודול. יישום מהיר של הרשימה הממוינת, מיון dict, ממוינים להגדיר סוגי נתונים בפייתון.

## הערות שוליים

קטגוריה:תכנות מונחה-עצמים
זאיר סמית'

**זאיר ג'אהי-אימי סמית**' (באנגלית: **Zhaire Jahi-ihmi Smith**; נולד ב-4 ביוני 1999) הוא כדורסלן אמריקאי, המשחק בעמדת הקלע בממפיס האסל מליגת הפיתוח של ה-NBA.

## קריירת מכללות
בעונתו הראשונה של סמית' במכללות הוא העמיד ממוצעים של 11.3 נקודות ו-5 ריבאונדים למשחק. הוא נבחר לחמישיית העונה ולחמישיית ההגנה של מחוז ה"ביג-12". לצד קינן אוואנס, סמית' הוביל את אוניברסיטת טקסס טק לרבע גמר טורניר ה-NCAA, שם הפסידו לאוניברסיטת וילנובה. ב-7 בפברואר הציג סמית' את משחקו הטוב ביותר במכללה כאשר תרם 21 נקודות, 8 ריבאונדים, 3 חטיפות, ו-2 אסיסטים בניצחון על אוניברסיטת איווה. בשלב "32 הגדולות" רשם סמית' 18 נקודות, 9 ריבאונדים ו-7 אסיסטים בניצחון 69–66 על אוניברסיטת פלורידה.

לאחר הדחת קבוצתו ברבע הגמר הודיע סמית' על כוונתו לוותר על שלוש שנות לימודיו הנותרות באוניברסיטה, והכריז על מועמדותו לבחירה בדראפט ה-NBA.

## קריירת ה-NBA
### פילדלפיה 76'
ב-21 ביוני 2018, סמית' נבחר במקום ה-16 של דראפט ה-NBA 2018 על ידי פיניקס סאנס, אך הועבר ישירות בטרייד יחד עם בחירה בסיבוב הראשון של דראפט 2021, לפילדלפיה 76' עבור מיקל ברידג'ס. ב-6 באוגוסט הוא שבר את רגלו במהלך ליגת הקיץ של ה-NBA ונזקק לניתוח. ב-25 במרץ 2019 ערך את הופעת הבכורה שלו ב-NBA, לאחר שהחמיץ את 73 המשחקים הראשונים של עונת . בעונה העוקבת שיחק ב-28 משחקים עם קבוצת הבת של פילדלפיה מליגת הפיתוח – דלאוור בלו קואוטס – אולם שותף ב-7 משחקים בלבד עם הסיקסרס ב-NBA.

ב-23 בנובמבר 2020 הועבר בטרייד לדטרויט פיסטונס, ושבוע לאחר מכן שוחרר מהקבוצה.

ב-26 בינואר 2021, חתם סמית' בממפיס האסל מליגת הפיתוח של ה-NBA.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של פיניקס סאנס
קטגוריה:כדורסלני פילדלפיה 76'
קטגוריה:כדורסלני ממפיס האסל
קטגוריה:טקסס: כדורסלנים
קטגוריה:כדורסלני אוניברסיטת טקסס טק
קטגוריה:אמריקאים שנולדו ב-1999
ג'יימס פלדיין

**ג'יימס פלדין** (באנגלית: **James Feldeine**; נולד ב-26 ביוני 1988) הוא כדורסלן אמריקאי-דומיניקני המשחק בעמדת הקלע בקבוצת הפועל גליל עליון מהליגה הישראלית.

## קריירת מכללות
פלדיין שיחק כדורסל באוניברסיטת קוויניפיאק. בעונתו הראשונה במכללה נבחר פלדיין לשחקן המשתפר של הליגה, ולמשחק האולסטאר של המכללות, לאחר שהיה מקום ראשון בנקודות באזור הצפון-מזרחי. במהלך השנה השלישית שלו, הוא גם נבחר פעמיים בתור השחקן המצטיין של המחזור, והוא נבחר גם בנבחרת של המחוז שלו.

## קריירה מקצועית
פלדיין החל את הקריירה המקצועית שלו ב-2010, כשחתם פלדיין עם מועדון הכדורסל הספרדי ברוגן מהליגה השנייה, שם שיחק במשך שתי עונות, והפך לאחד מהשחקנים הבולטים בליגה.

בחודש מאי 2012, פלדיין חתם ל-3 עונות בפואנלברדה. ב-19 בינואר 2013, פלדיין רשם את שיא הקריירה שלו כאשר קלע 37 נקודות עם 70% לשלוש, בנוסף ל-4 ריבאונדים ו-5 אסיסטים בניצחון 69–72 על ולנסיה.

ב-8 באוגוסט 2014 חתם פלדיין לעונה בפלקנסטרו קאנטו האיטלקית. ב-31 במאי 2015, חתם פלדיין בוקוורס דה ביימון הפורטו ריקנית עד לסוף העונה.

ב-18 באוגוסט 2015, פלדיין לעונה בפנאתינייקוס מהליגה היוונית והיורוליג. בחודש פברואר 2016 האריך פלדיין את חוזהו בשתי עונות נוספות.

ב-2 באוגוסט 2017, חתם פלדיין לשתי עונות עם המועדון הסרבי הכוכב האדום בלגרד, אך הוא שיחק שם רק בעונת 2017/2018.

ב-11 באוגוסט 2018, חתם פלדיין לעונה בהפועל ירושלים. ב-8 בנובמבר 2018 נבחר פלדיין למצטיין המחזור ה-5 בליגת האלופות, לאחר שקלע שיא קריירה של 35 נקודות בהן 9 שלשות בניצחון קבוצתו 64–88 על נימבורק הצ'כית.

ב-14 בינואר 2019 הוארך חוזהו של פלדיין בהפועל ירושלים בשתי עונות נוספות, עד לסיום עונת 2020/2021.

ב-14 בפברואר 2019 זכה פלדיין עם הפועל ירושלים בגביע המדינה. ב-13 בפברואר 2020 זכה עם הפועל ירושלים בגביע המדינה, בפעם השנייה ברציפות.

באוגוסט 2020, חתם פלדיין בחוזה לשנתיים בקבוצת ריאל בטיס מהליגה הספרדית.

באמצע לקראת סוף עונת 2022-23 הצטרף פלדיין לחברו מהפועל ירושלים ג'יקובן בראון בהפועל תל אביב שדחף את הקבוצה להחתמתו עד לסיום העונה.

ב-22 בנובמבר 2023 חתם בהפועל גליל עליון.

## קריירה בינלאומית
עקב המוצא הדומיניקני של אימו, קיבל פלדיין אזרחות דומיניקנית ויכל לשחק בנבחרת הרפובליקה הדומיניקנית בכדורסל. פלדיין שיחק בגביע קונטיננטל מרשאנד ב-2013, באליפות האמריקות בכדורסל 2013, בגביע העולם בכדורסל 2014 ובאליפות האמריקות בכדורסל 2015.

## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הרפובליקה הדומיניקנית
קטגוריה:כדורסלני פואנלברדה
קטגוריה:כדורסלני קאנטו
קטגוריה:כדורסלני פנאתינאיקוס
קטגוריה:כדורסלני הכוכב האדום בלגרד
קטגוריה:כדורסלני הפועל ירושלים
קטגוריה:כדורסלני פורטיטודו בולוניה
קטגוריה:ניו יורק: כדורסלנים
קטגוריה:אמריקאים שנולדו ב-1987
כריסטין הלקוויסט

**כריסטין הלקוויסט** (באנגלית: **Christine Hallquist**; נולדה ב-11 באפריל 1956) היא פוליטיקאית אמריקאית. בשנת 2018 הייתה מועמדת המפלגה הדמוקרטית בארצות הברית לתפקיד מושלת מדינת ורמונט, אך הפסידה לפיל סקוט. היא האדם הטרנסג'נדר הראשון המועמד לתפקיד המושל בארצות הברית מטעם אחת משתי המפלגות הגדולות.

## ביוגרפיה
הלקוויסט נולדה בבולדווינסוויל במדינת ניו יורק ושמה המקורי היה **דייוויד "דייב" הלקוויסט**, ובשנת 1976 עברה עם משפחתה לברלינגטון שבורמונט בעקבות עבודתו של אביה, שם למדה הנדסה. בהמשך, התקבלה לעבוד בחברת החשמל של ורמונט, והתקדמה עד לתפקיד מנכ"לית החברה, אותו מילאה במשך 12 שנה. היא יצאה מהארון כטרנסג'נדרית והחלה בתהליך התאמה מגדרית ב-2015.

בשנת 2018 ניצחה בבחירות המקדימות לתפקיד מושל ורמונט מטעם המפלגה הדמוקרטית, וכך הפכה לאדם הטרנסג'נדר הראשון המועמד לתפקיד מושל מטעם אחת מהמפלגות הגדולות. לדבריה, בחירתו של טראמפ לנשיא ארצות הברית הוא זה שדחף אותה להתמודד. 
אף על פי שהפסידה את הבחירות לתפקיד מושל ורמונט למועמד הרפובליקני והמכהן, פיל סקוט, הולקוויסט ממשיכה להביע את עמדותיה בנושא שינויי האקלים.

## חיים אישיים
הלקוויסט נשואה, לה ולבת-זוגה 3 ילדים ו-2 נכדים.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:פוליטיקאיות אמריקאיות
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:פוליטיקאיות טרנסג'נדריות
קטגוריה:מנכ"ליות אמריקאיות
קטגוריה:מנכ"לים אמריקאים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פוליטיקאים להט"בים אמריקאים
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
קרל-וילהלם פון שליבן

**קרל-וילהלם פון שליבן** (בגרמנית: **Karl-Wilhelm von Schlieben**; 30 באוקטובר 1894 – 18 ביוני 1964), היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון שליבן נולד ב-30 באוקטובר 1894 באייזנך, שהשתייכה לאימפריה הגרמנית. ב-11 באוגוסט 1914, עם פרוץ מלחמת העולם הראשונה, התגייס פון שליבן לצבא הגרמני הקיסרי, והצטרף לרגימנט המשמר ה-3, וב-26 בספטמבר אותה שנה נפצע קשה באחד הקרבות. ב-11 בנובמבר 1914 נהרג אביו, וילהלם פון שליבן, שהיה מפקד רגימנט המילואים ה-83, באחד הקרבות. בשנת 1916 חזר פון שליבן לחזית, ובינואר 1918 אושפז שוב בשל מחלה, ולאחר מכן סופח כקצין מטה בקורפוס ה-60 עד תום המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף פון שליבן לרייכסווהר, ומילא בו תפקידי פיקוד ומטה. ב-1 באוקטובר 1929 הוא הועלה לדרגת ריטמייסטר, וב-1 באוקטובר 1935 הוא הועלה לדרגת מיור. ב-12 באוקטובר 1937 הוא מונה לקצין אג"ם בקורפוס ה-13, וב-1 באוגוסט 1938 הוא הועלה לדרגת אוברסט לויטננט.

### מלחמת העולם השנייה
במהלך המערכה בפולין ובמהלך המערכה על צרפת שימש פון שליבן כקצין אג"ם בקורפוס ה-13, וב-15 באוקטובר 1940 הוא מונה למפקד רגימנט הרובאים ה-108 בדיוויזיה ה-4 שהוסבה לדיוויזיית הפאנצר ה-14. פון שליבן לחם עם הרגימנט במהלך המערכה בבלקן ובמהלך מבצע ברברוסה, וב-1 באוגוסט 1941 הועלה לדרגת אוברסט. בקיץ 1942 לחם פון שליבן עם יחידתו במהלך מבצע מקרה כחול, וב-2 ביולי הוענק לו על פעולותיו עיטור הצלב הגרמני בזהב. ב-20 ביולי 1942 הוא מונה למפקד חטיבת הפאנצרגרנדיר ה-4, שהייתה חלק מדיוויזיית הפאנצר ה-4, ופיקד עליה עד לנובמבר אותה שנה. ב-8 בפברואר 1943 הוא מונה למפקד הדיוויזיה ה-208, שהייתה חלק מארמיית הפאנצר השנייה, וב-17 במרץ אותה שנה הוענק לו עיטור צלב האבירים של צלב הברזל. ב-1 באפריל 1943 הוא מונה למפקד דיוויזיית הפאנצר ה-18, וב-1 במאי 1943 הועלה לדרגת גנרל מיור. ב-12 בדצמבר 1943 הוא מונה למפקד הדיוויזיה ה-709, שהייתה מוצבת בנורמנדי, וב-1 במאי 1944 הועלה לדרגת גנרל לויטננט. ב-6 ביוני 1944 הותקפה הדיוויזיה בפיקודו, על ידי הדיוויזיה האמריקנית ה-4 שנחתה בחוף יוטה, כחלק מהפלישה לנורמנדי. הדיוויזיה ספגה אבדות כבדות, ונאלצה לסגת לחצי האי קוטנטן. פון שליבן פיקד על הדיוויזיה במהלך הקרב על שרבור, וב-26 ביוני נכנע עם שרידיה לצבא האמריקני.

### לאחר המלחמה
בתחילה שהה פון שליבן במחנה שבויים אמריקני, אולם לאחר מכן הועבר לטרנט פארק הבריטי, ממנו שוחרר ב-7 באוקטובר 1947. לאחר שחרורו התגורר פון שליבן בעיר גיסן, עד למותו ב-18 ביוני 1964, והוא בן 70 שנים.

## קישורים חיצוניים

* קרל-וילהלם פון שליבן באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:המערכה בנורמנדי: אישים
קטגוריה:גרמנים שנולדו ב-1894
קטגוריה:גרמנים שנפטרו ב-1964
קרסנאיה זאריה לנינגרד

ממוזער|לוגו הקבוצה כשנקראה אלקטרוסילה בשנים 1938 - 1939 ובשנת פירוקה
**קרסנאיה זאריה** (ברוסית: **Футбольный клуб Красная заря**; מילולית: מועדון הכדורגל "השחר האדום") היה מועדון כדורגל סובייטי מהעיר לנינגרד.
## היסטוריה
המועדון נוסד בשנת 1922. עד 1930, המועדון התחרה בתחרויות מחוזיות בלנינגרד, מ-1931 עד 1935 — בתחרויות העיר ומשנת 1936 נטל חלק בליגת העל הסובייטית. בשנים 1938–1939 שיחק תחת השם "אלקטרוסילה".

## שמות הקבוצה
* 1922-1937 — "קרסנאיה זאריה"
* 1938-1939 — "אלקטרוסילה"
* 1940-1945 — "קרסנאיה זאריה"
* 1946 — "אלקטרוסילה"

## סטטיסטיקה
### הישגים לפי עונה

### שיאי שחקנים
;מלכי השערים

;מלכי ההופעות

## מאמנים
*מיכאיל אוקון (1936 - 1938)
*קונסטנטין למשב (1939 - 1946)

## תארים והישגים
* אליפות העיר לנינגרד: 1934
* אליפות הליגה הראשונה: 1940
* גמר גביע ברית המועצות: 1938

## קישורים חיצוניים
* קרסנאיה זאריה לנינגרד באתר footballfacts.ru
* אלקטריק. הראשונה מלנינגרד!, כתבת תסקיר

## הערות שוליים

קטגוריה:קבוצות כדורגל סובייטיות
קטגוריה:סנקט פטרבורג: מועדוני כדורגל לשעבר
קטגוריה:קבוצות כדורגל ששיחקו בליגה הבכירה בברית המועצות
ויליאם פרידריך בראונינג

**ויליאם פרידריך בראונינג** (באנגלית: **William Frederick Broening**; ) היה פוליטיקאי אמריקאי ממדינת מרילנד, ששימש כראש עיריית בולטימור בשתי קדנציות (1919–1923, 1927–1931).

## חיים מוקדמים
ויליאם פרידריך בראונינג נולד בבולטימור שבמרילנד להנרי ג'ייקוב וקתרין בראונינג. הוא סיים את בית הספר למשפטים של אוניברסיטת מרילנד  בשנת 1897.

## קריירה פוליטית
[ממוזער|תצלום ב-[16 בינואר 1930, י"ז בטבת ה'תר"צ בה נראים; ראש עיריית בולטימור ויליאם פרידריך בראונינג בעת ביקור הרב שמריהו גוראריה לצד חותנו רבי יוסף יצחק שניאורסון הריי"צ האדמו"ר השישי מלובביץ']]
בראונינג שימש כחבר מועצת העיר של בולטימור בשנים 1897–1899, שם הציע חקיקה להקמת ועדת החשמל. הוא שירת בבית הנבחרים של מרילנד בשנים 1902–1904, שם היה חבר בוועדת בחירת השופטים. הוא נבחר לתובע הכללי של בולטימור בשנת 1911 וסיים את תפקידו בשנת 1915. הוא נבחר למועמד הרפובליקני בבחירות לעיריית בולטימור בשנת 1919, וניצח את המועמד הדמוקרטי, ג'ורג' ווימס וויליאמס, ב-3 במרץ 1919. בראונינג סיים את תפקידו כראש העיר בשנת 1923, אך נבחר לקדנציה שנייה משנת 1927 עד שנת 1931.

בראונינג היה חבר ב"אבירי פיתיאס", "המסדר העצמאי של העמיתים יוצאי הדופן" ועוד.

## מוות וקבורה
בראונינג נפטר ב-12 באוקטובר 1953. הוא נקבר בבית הקברות וודלאון.

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:פוליטיקאים אמריקאים
קטגוריה:בוגרי בית הספר למשפטים באוניברסיטת מרילנד בבולטימור
קטגוריה:ראשי עיריית בולטימור
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1870
קטגוריה:אמריקאים שנפטרו ב-1953
אנדראס ווילסון

**אנדראס ווילסון** (בשוודית: **Andreas Axel Janota Wilson**; נולד ב-7 במרץ 1981) הוא שחקן שוודי.

## ביוגרפיה
ווילסון נולד ב-7 במרץ 1981 בסטוקהולם, שוודיה. בשנת 2003 שיחק בתפקיד הראשי בסרט הנעורים "רוע" העוסק בנער ממשפחת מצוקה ההולך ללמוד בפנימייה יוקרתית, הסרט היה מועמד לפרס האוסקר בקטגוריית הסרט הזר הטוב ביותר, עקב תפקידו הוא נבחר לאחד "הכוכבים העולים" על ידי איגוד קידום הסרטים האירופאי (European Film Promotion).

ב-2004 ביצע את הדיבוב השוודי לקולו של ברקין מאייר בסרט גארפילד: הסרט.

ב-2005 שיחק בסרט "Den utvalde", בסרט גילם סטודנט באקדמיה לשוטרים החוקר מעשה פשע באוניברסיטת אופסלה ובאותה שנה שיחק בסרט "Animal" בה גילם חוקר צעיר המסתבך עם מחקר גנטי שביצע, ב-2006 שיחק בסרט "קיל יור דארלינג" שהיווה קופרודוקציה שוודית אמריקאית.

ב-2010 שיחק בסרט התעופה "פקס", ב-2011 שיחק בסרט האימה "מלחמת המתים" עם מיקו לפילאמפי.

ב-2012 החל לשחק בסדרה בני-אדם אמיתיים.

בנוסף לקריירת המשחק הוא גם דגמן לחנות של Abercrombie & Fitch.

## פילמוגרפיה

### טלוויזיה

### קולנוע

## קישורים חיצוניים
* 

קטגוריה:שחקני קולנוע וטלוויזיה שוודים
קטגוריה:דוגמנים שוודים
קטגוריה:מדבבים שוודים
קטגוריה:שוודים שנולדו ב-1981
מימי

"**מימי**" הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-25 בפברואר 2015, כסינגל השני מתוך האלבום, על ידי חברת התקליטים אבי גואטה הפקות בע"מ.

השיר הגיע למקום השביעי במצעד של רשת ג', השלישי ברדיו אמצע הדרך, והתשיעי במדיה פורסט.

## רקע וכתיבה
השיר נכתב, הולחן והופק על ידי הנרי, שעשה זאת גם עם ארבעת השירים "חיכיתי לו", "חצאים", "הבטחת לי עולם", ו-"תפרנים". השיר הוא שיר בסגנון הפופ, המשלב בתוכו את סגנון המוזיקה המזרחית.

בנוסף לכך, נכתב השיר בהשראת אמו של הנרי והיחסים ביניהם.

## הצלחה
במצעדים השבועיים זכה השיר להצלחה רבה כאשר הגיע אל המקום ה-7 במצעד של רשת ג', ה-3 במצעד של רדיו אמצע הדרך, וה-9 במצעד של מדיה פורסט. בנוסף לכך, נכנס השיר אל המקום ה-37 במצעד סוף השנה של מדיה פורסט עם כ-885 בשנה זו בסך הכל.

## וידאו קליפ
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ומילותיו. האודיו זכה להצלחה נאה, ונכון ל-15 באוגוסט 2018, מונה הצפיות שלו עומד על כ-1.6 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:שירי אהבה בעברית
אביחי זפרני

ממוזער|אל"ם אביחי זפרני בטקס מינויו למפקד חטיבת יהודה, אוגוסט 2020
**אביחי זפרני** (נולד ב-13 במרץ 1981) הוא קצין בצה"ל בדרגת אלוף-משנה המשמש נספח צה"ל בהודו. שימש מפקד חטיבת יהודה, מפקד חטיבת יפתח, מפקד בא"ח גולני ומפקד גדוד 12.

## ביוגרפיה
זפרני, בנם של יצחק וחנה, נולד וגדל בחצור הגלילית. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ה. התגייס לצה"ל בשנת 1999, שובץ בחטיבת גולני והתקבל לפלס"ר גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות, והשתתף בלחימה כנגד הטרור הפלסטיני באינתיפאדה השנייה, בין היתר במבצע משפחה במצור. במהלך המבצע הצוות בפיקודו הרג שניים מהמחבלים, בעוד הוא נפצע באורח קל מרסיסים ברגלו. זמן קצר לפני פרוץ מלחמת לבנון השנייה, מונה למפקד הפלוגה המסייעת בגדוד 12, והוביל אותה בלחימה כנגד החזבאללה, ולאחר מכן בלחימה כנגד החמאס ברצועת עזה. בהמשך מונה למפקד פלגה ב' ביחידת אגוז, ושימש בתפקיד בין היתר במהלך מבצע עופרת יצוקה. לאחר מכן שירת כמפקד מחזור בבא"ח גולני.

ב-24 ביולי 2014, בעיצומו של מבצע צוק איתן, הועלה לדרגת סא"ל ומונה למפקד גדוד 12, לאחר שמפקד הגדוד, שי סימן טוב, נפצע, והוביל את הגדוד בלחימה עד לסיום המבצע. לאחר המבצע המשיך לפקד על הגדוד עד ליולי 2016. באוגוסט 2016 מונה למפקד בא"ח גולני, ושימש בתפקיד עד יולי 2018. ב-19 ביולי 2018 הועלה לדרגת אל"ם ומונה למפקד חטיבת יפתח, במקביל כיהן כמפקד קורס מג"דים בקורס מפקדי פלוגות ומפקדי גדודים, ושירת בתפקידיו עד 22 ביולי 2020. ב-12 באוגוסט 2020 מונה למפקד חטיבת יהודה, תפקיד אותו מילא עד 2 ביוני 2022. משרת כנספח צה"ל בהודו.

## חיים אישיים
זפרני מתגורר במיתר, נשוי לשלי ואב לארבעה. בעל תואר ראשון בהיסטוריה וביטחון מהאוניברסיטה העברית, ותואר שני במנהל ציבורי מאוניברסיטת בר-אילן.

## קישורים חיצוניים

* 
* 
* 
* 

## הערות שוליים

קטגוריה:מפקדי גדוד 12
קטגוריה:מפקדי חטיבת יפתח
קטגוריה:מפקדי חטיבת יהודה
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת בר-אילן
קטגוריה:חצור הגלילית: אישים
קטגוריה:מיתר: אישים
קטגוריה:יחסי הודו–ישראל
קטגוריה:ישראלים שנולדו ב-1981
פורד P100

**פורד P100** (באנגלית: **Ford P100**, קרוי גם: **Ford Cortina Pickup**, **Ford 1-Tonner**) הוא טנדר מתוצרת פורד אשר יוצר בין השנים 1971–1993, בדרום אפריקה, ומאוחר יותר גם בפורטוגל.

דגמי "פורד P100" התבססו על דגם פורד קורטינה (דור שלישי, Mk3, דור חמישי Mark V), ומשנת 1988 על דגם פורד סיירה.

## דגמים
* "Ford Cortina Pickup (Mark III)"
* "(Ford 1-Tonner (Mark IV"
* "Ford 1-Tonner (Mark V)"
* "Ford P100 (Cortina Mark V based"
* "Ford P100 (Sierra based"

## מנועים
* 1.6 ליטר
* 2.5 ליטר
* 3.0 ליטר
* 1.8 ליטר - טורבו דיזל
* 2.0 ליטר (מנוע פורד פינטו)

## תמונות

קובץ:Ford Cortina P100 Pick up in UK, Sep. 1979.jpg | "פורד קורטינה P100", שנת 1979
קובץ:1973-1974 Ford Cortina 'Bakkie'.jpg | "פורד קורטינה P100"
קובץ:1984 Ford P100 (14134583887).jpg | Ford 1-Tonner/P100, שנת 1984
קובץ:Ford Taunus Pickup2.JPG | Ford 1-Tonner/P100
קובץ:Ford Taunus Pickup1.JPG | Ford 1-Tonner/P100
קובץ: Ford P100 (Sierra based light truck) registered May 1992 1753 diesel.jpg | "פורד P100", שנת 1992, דור שני
קובץ:1991 Ford P100 (Sierra) pick up truck (9841579635).jpg | "פורד P100", שנת 1991, דור שני
קובץ:Ford P100 front left.JPG | "פורד P100", דור שני 
קובץ:P100rear.jpg | "פורד P100", דור שני 


## ראו גם
* פורד
* פורד קורטינה
* פורד סיירה
* פורד פינטו
## לקריאה נוספת
* "פורד P100" - תמונות
* "פורד P100" - תמונה (flickr.com/photos/ifhp97)

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1971
קטגוריה:טנדרים
P100
קטגוריה:כלי רכב המיוצרים בפורטוגל
קטגוריה:כלי רכב המיוצרים בדרום אפריקה
סלנדרמן (סרט)

"**סלנדרמן**" (באנגלית: ***Slender Man***) הוא סרט אימה אמריקאי שיצא לאקרנים ב-10 באוגוסט 2018 בארצות הברית, וב-23 באוגוסט 2018 בישראל. מקורו של הסיפור הוא בקריפיפסטה באותו השם. הכנסותיו של הסרט מסתכמות ב-51.7 מיליון דולר בסך הכל על פי בוקס אופיס מוג'ו.

צילומי הסרט התקיימו בין יוני ליולי 2017, במדינת מסצ'וסטס. הסרט הופץ בחסות חברת ההפקות סקרין ג'מס.

## תקציר העלילה
בעיירה קטנה במסצ'וסטס, ארבע נערות תיכון מבצעות טקס בניסיון לחשוף את המסתורין מאחורי הדמות המכונה "סלנדרמן". כאשר אחת מהנערות נעלמת לפתע, הן מתחילות לחשוד כי היא למעשה הקורבן האחרון שלו.

בעת שחיפשו את חברתן, מגלות שלוש נערות התיכון את הסלנדרמן שמאיים על חייהן.

## הפצה
ב-2 בינואר 2018, פורסמה לראשונה מודעת הסרט וגם הטיזר שלו. הביקורות הראשוניות שהופנו כלפי הסרט היו מעורבות, חלקן היו חיוביות וחלקן שליליות. סרט זה הופץ ארבע שנים לאחר מקרה "דקירת הסלנדרמן", שקרה בוויסקונסין בשנת 2014 כאשר שתי נערות, אניסה ווייר ומורגן גייסר ניסו לרצוח בדקירות את חברתן, פייטון לאוטנר, כדי להישבע אמונים עבור הדמות האורבנית. פרשה זו גרמה למחלוקת בהקשר לסרט.

## שחקנים
* ג'ואי קינג – וורן
* ג'וליה גולדני טלס – האלי
* ג'אז סינקלייר – קלואי
* אנאליס באסו – קייטי ינסן
* טיילור ריצ'רדסון – ליזי, ואחותה של האלי
* אלכס פיצאלן – טום, והחבר של האלי
* קווין צ'פמן – מר ג'נסן, ואבא של קייטי
* חבייר בוטט – סלנדרמן

## קישורים חיצוניים
* 

## הערות שוליים

קטגוריה:סרטי אימה מ-2018
קטגוריה:סרטי אימה אמריקאיים
קטגוריה:סרטים באנגלית
קטגוריה:סרטי אימה על-טבעיים אמריקאיים
קטגוריה:סלנדרמן
סאדקין

**סאדקין** היה כינויו של **סיד סאדִקַיְן אחמד נקווי** (באורדו: **سیّد صادِقَین احمد نقوی**; 30 ביוני 1923–10 בפברואר 1987), אמן פקיסטני שנודע בזכות כישורי הקליגרפיה והציור שלו. הוא נחשב לאחד מטובי הציירים והקליגרפים בפקיסטן. הוא גם חיבר שירה, בעיקר מרובעים, בדומה לעומר ח'יאם וסרמד כאשאני.

## ביוגרפיה
סאדקין נולד באמרוהה למשפחת אמני קליגרפיה. בסוף שנות הארבעים של המאה ה-20 הוא הצטרף לתנועת הסופרים והאמנים הפרוגרסיביים. חוסיין שהיד סוהרוורדי, ראש הממשלה, שימש כפטרונו. סאדקין בילה זמן מה בפריז, שם הרחיב את אופקיו וידיעותיו.

סאדקין השתייך לזרם אמנותי באסלאם שהתפתח בצפון אפריקה ובאסיה בשנות החמישים של המאה ה-20 - זרם החורופיה. בזרם אמנותי זה ניסו האמנים לשלב צורות אמנותיות מסורתיות, בעיקר קליגרפיה, עם אלמנטים צורניים מודרניים. אמני החורופיה דחו את התפיסות המערביות את האמנות וניסו ליצור שפה אמנותית חדשה שתשקף את התרבות והמורשת המיוחדת להם. אמני החורופיה הצליחו להשתמש בקליגרפיה ככלי אסתטי מודרני וייחודי.

סאדקין צייר בקליגרפיה מיצירותיהם של ע'אלב, אקבאל ופאיז, כמו גם אייר את ספריו של אלבר קאמי.
ממוזער|שמאל|פרט מתוך "שמיים וארץ", אולם פרר

## ציורי קיר
חלק ניכר מעבודתו נעשה כציורי קיר גדולים במבנים ציבוריים או בשטחים הפתוחים לקהל; הוא נמנע במודע מלצייר ציורים שיישארו ספונים בחדריהם הפרטיים של אנשים עשירים, ואף תרם רבות מיצירותיו לטובת הציבור. חלק מציורי הקיר שלו נמצאים במקומות הבאים:
* המשרד הראשי של הבנק הלאומי של פקיסטן - "אוצר הזמן" (1961)
* תחנת הכוח בסכר מנגלא - "הסאגה של העבודה"
* אולם הכניסה במוזיאון לאהור - "אבולוציה של האנושות"
* האוניברסיטה המוסלמית בעליגר
* האוניברסיטה ההינדית בואראנסי
* המכון הגאולוגי של הודו
* אולם פרר בקראצ'י - "שמיים וארץ"; סאדקין נפטר לפני שהספיק להשלים את היצירה
* תחנת כוח באבו דאבי
* ספריית אוניברסיטת פנג'אב
ממוזער|שמאל|פרט מתוך "שמיים וארץ", אולם פרר

## קרן סאדקין
ארגון שלא למטרות רווח שמטרתו להפיץ את אמנותו של סאדקין בציבור. הקרן פרסמה ספרים וקטלוגים רבים העוסקים ביצירותיו של סאדקין, והיא מארגנת תערוכות אמנות בהן מוצגות יצירותיו השונות.

## פרסים והוקרה
* 1960 - עיטור הצטיינות מטעם ממשלת פקיסטן
* 1961 - פרס הביאנלה של פריז
* 1962 - פרס הביצוע מטעם נשיא פקיסטן
* 1975 - פרס תרבות מטעם ממשלת אוסטרליה
* 1980 - כוכב ההצטיינות מטעם ממשלת פקיסטן
* 2000 - הקמת מכון סאדקין לאמנות וטכנולוגית מידע
* 2003 - פורסם הקטלוג **The Holy Sinner: Sadequain**, כרך בן 700 עמ' השוקל יותר מ-10 ק"ג, בהוצאת מוזיאון ארמון מוהאטה
* 2006 - דואר פקיסטן הנפיק דף בולים לכבוד עשרה אמנים פקיסטניים נודעים, ביניהם גם סאדקין
* 2007 - דודל לכבוד יום הולדתו ה-87

## קישורים חיצוניים

* 

## הערות שוליים

קטגוריה:אמנות מוסלמית
קטגוריה:פקיסטן: תרבות
קטגוריה:פקיסטנים
קטגוריה:ילידי 1923
קטגוריה:נפטרים ב-1987
לירון בטיטו

**לירון בטיטו** (נולד בשנת 1980) הוא קצין בצה"ל בדרגת תת-אלוף, המשרת כמפקד אוגדת עזה. שימש כמפקד חטיבת גבעתי, קצין אג"ם של פיקוד הדרום, מפקד החטיבה הדרומית ברצועת עזה, מפקד בא"ח גבעתי ומפקד גדוד רותם.

## ביוגרפיה
בטיטו נולד וגדל בבאר שבע. התגייס לצה"ל בשנת 1998, ושובץ בגדוד צבר בחטיבת גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד צבר ומונה למפקד מחלקה. בהמשך שימש כמפקד פלוגת מסלול בגדוד. לאחר מכן מונה למפקד הפלוגה המסייעת בגדוד צבר, והוביל אותה בלחימה כנגד הטרור הפלסטיני באינתיפאדה השנייה. בדצמבר 2003, בעודו בתפקיד זה, חיסל את המחבל שהרג את מפקד פלוגת החוד בגדוד, חגי ביבי, וסגנו. בהמשך שימש כסגן מפקד גדוד צבר בין השנים 2008–2009, בין היתר במהלך מבצע עופרת יצוקה. לאחר מכן שימש כמפקד מחזור האימון המתקדם בבא"ח גבעתי בין השנים 2009–2011. לאחר מכן יצא ללימודים בפו"ם.

ביוני 2012 הועלה לדרגת סא"ל ומונה למפקד גדוד עוטף אילת, וסיים את תפקידו בשנת 2014. באוגוסט 2014 מונה למפקד גדוד רותם, ושימש בתפקיד עד 14 בספטמבר 2016. ב-27 באוקטובר 2016 מונה למפקד בא"ח גבעתי, וסיים את תפקידו ב-23 ביולי 2018. ב-15 באוגוסט 2018 הועלה לדרגת אל"ם ומונה למפקד החטיבה הדרומית ברצועת עזה, תפקיד אותו מילא עד 7 ביוני 2020. לאחר מכן יצא ללימודים במכללת המלחמה של צבא ארצות הברית בפנסילבניה שבארצות הברית. ב-11 ביולי 2021 מונה לקצין אג"ם של פיקוד הדרום, תפקיד בו שירת עד שנת 2023.

ב-16 באוגוסט 2023 מונה בטיטו למפקד חטיבת גבעתי. פיקד על החטיבה במלחמת חרבות ברזל. בטיטו הקים בחטיבה פלוגת צמ"ה אורגנית, שהפעילה דחפורי D9 משוריינים ומחפרים והרסה מבני טרור רבים בלחימה ברצועת עזה. בעקבות תקרית בה נפלו 5 לוחמי גבעתי שסרקו מבנה ממולכד, שינה בטיטו טקטיקה ובמקום סיור רגלי במבנים, דחפורי פלוגת הצמ"ה החטיבתית הפילו את המבנים מבחוץ והקריסו אותם על פירי המנהרות ובכך חסמו אותם. הטקטיקה התבררה כמוצלחת מאוד והורידה באופן דרסטי את כמות ההרוגים בחטיבה. בטיטו סיים את תפקידו כמפקד החטיבה ב־11 ביוני 2025 והוחלף בנתנאל שמכה.

ב-11 באוגוסט 2025 אישר הרמטכ"ל את מינויו של בטיטו למפקד אוגדת עזה בפיקוד הדרום. ב־22 בפברואר 2026 נכנס לתפקיד.

## חיים אישיים
בטיטו מתגורר במיתר, נשוי לעמית ואב לארבעה. בעל תואר ראשון ביחסים בין-לאומיים מאוניברסיטת בר-אילן, ותואר שני בביטחון לאומי ממכללת המלחמה של צבא ארצות הברית.

## קישורים חיצוניים

* 
* ראובן זלץ, מג"ד עוטף אילת: "אפס מסתננים בחודש האחרון", "ערב ערב באילת", 19 בספטמבר 2012
* 
* 

## הערות שוליים

קטגוריה:מפקדי גדוד רותם
קטגוריה:מפקדי החטיבה הדרומית באוגדת עזה
קטגוריה:קציני אג"ם של פיקוד הדרום
קטגוריה:מפקדי חטיבת גבעתי
קטגוריה:אלופי-משנה בצה"ל
קטגוריה:בוגרי אוניברסיטת בר-אילן
קטגוריה:מיתר: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1980
קטגוריה:מפקדי אוגדת עזה
Forever Young (שיר של בוב דילן)

"**Forever Young**" (בעברית: "**שתישאר צעיר לנצח**") הוא שיר שנכתב, הולחן ובוצע על ידי בוב דילן. השיר הוקלט לראשונה בשנת 1973 ונכלל באלבומו הארבע עשרה Planet Waves . באלבום נכללו שתי גרסאות לשיר – אחת כשיר ערש והשנייה במקצב רוק.

לימים סיפר דילן שאת השיר הוא כתב בהיותו בטוסון במדינת אריזונה והוא כתב אותו עבור אחד מבניו מבלי להיות "יותר מדי סנטימנטאלי".

## תוכן השיר
השיר נכתב כשיר ערש לבנו של דילן ג'סי, ומילותיו מתחילות "שישמור אותך האל ויגשים משאלתך" – מילים המזכירות את ברכת כהנים הכתובה בספר במדבר – "יברכך ה' וישמרך יאר ה' פניו אליך ויחונך".

השיר מהווה תקווה שבנו יזכה לחיים של שמחה, אושר, שלום ונתינה.

## גרסאות כיסוי
השיר זכה לגרסאות כיסוי רבות של זמרים ידועי שם ולהקות זמר ובהם ג'ואן באאז, רוד סטיוארט, פיטר, פול ומרי, דיאנה רוס, ג'וני קאש, גרייטפול דד, הפריטנדרס, מיט לוף, ריי וילסון, כריסטינה פרי, לואיזה ג'ונסון ורבים אחרים.

## גרסה עברית
השיר תורגם על ידי יאיר לפיד עבור רמי קליינשטיין ובוצע על ידי ריטה ורמי קליינשטיין ועל ידי רמי קליינשטיין לבדו. השיר הולחן על ידי רמי קליינשטיין, ולחנו שונה מן הלחן המקורי של בוב דילן. 

השיר בוצע בעונה השנייה של הסדרה "לא כולל שירות" על ידי משתתפיה שהיו חברים בלהקת צעירי תל אביב.

בשנת 2009 שר עומר אדם את השיר במסגרת התוכנית "כוכב נולד".

תרגום נוסף לעברית נעשה לשיר על ידי יהונתן גפן ויצא לאור כתרגום לספר Forever Young עם איוריו של פול רוג'רס. הספר – "תמיד צעיר" יצא לאור על ידי הוצאת אגם, 2010..

תרגום נוסף לעברית נכתב על ידי אהוד בנאי בסיפור "הצריף" בספרו "זה המקום" שיצא לאור בהוצאת כתר בשנת 2012.

## קישורים חיצוניים

## הערות שוליים

קטגוריה:שירי 1973
קטגוריה:בוב דילן
קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירים שנכתבו על ידי יאיר לפיד
קטגוריה:שירי ערש
קטגוריה:שירים על ילדים
קטגוריה:סינגלים בהוצאת סייקו מיוזיק
אין שליח לדבר עבירה

**אין שליח לדבר עבירה** הוא כלל בהלכה, הקובע שהכלל שלוחו של אדם כמותו, המאפשר ביצוע פעולות משפטיות באמצעות שליח, אינו תקף לגבי ביצוען של עבירות. הכלל מטיל את האחריות והעונש על העבירה על השליח, אף על פי שנעשתה בהוראת השולח. 

הראשונים נחלקו האם הכלל מתייחס רק לאחריות השילוחית - חיוב פלילי, או שהכלל גם מבטל לחלוטין את תוקפו של המעשה. הכלל מופיע בסוגיה היסודית של דין שליחות.

## מקור הכלל
לכלל זה הובאו מספר מקורות: לדעת הספרא מקור הדין הוא הפסוק על אודות השוחט קרבנות במחנה או מחוץ למחנה (שחוטי חוץ):  - כלומר נחשב ש**הוא** נטל דם, ולא שולחיו - המעשה יחשב עבירה רק לשליח, ולא לשולח. מקור זה מופיע גם בתלמוד הירושלמי כמקור בלעדי. אולם בסוגיה שבתלמוד הבבלי מוצגים מקורות נוספים. תחילה מבססת הגמרא את הדין על סברה: "דברי הרב ודברי התלמיד דברי מי שומעין", ובהמשך הסוגיה אומרת הגמרא שניתן ללמוד את הכלל מהפסוק  שממנו דורשים: הוא ולא שלוחו - מכאן שאין שליח לדבר עבירה.

קיימת גם דעה חולקת. בגמרא מצוטטת מחלוקת קדומה: מדברים אלו עולה כי שמאי מחזיק בגישה שיש שליח לדבר עבירה. אמנם בהמשך הסוגיה מובא הסבר אחר לפיו גם שמאי אינו חולק על הכלל.

המפרשים חלוקים ביניהם בשאלת היחס בין המקורות השונים המובאים בסוגיה. לפי גישה אחת הלימוד מהכתובים מייתר את הצורך בסברה. לפי זה הכלל יחול בכל מקרה ללא תלות בקיומה של הסברה. לפי גישה חולקת, הסברה שמובאת בגמרא אינה מתייתרת, ועדיין משמשת כמקור לכלל.

המפרשים הציעו הסברים שונים לסברת "דברי הרב ודברי התלמיד":
* השולח סבור שהשליח לא יציית לו, כיוון שעליו לשמוע לדברי הרב – הקב"ה, וממילא אינו מתכוון למינוי שליחות באמת.
* כיוון שהשליח פועל בניגוד לציווי הרב – הקב"ה, הוא עושה זאת על דעת עצמו, וממילא כל השליחות היא על דעת עצמו.
* כיוון שהשליחות נועדה לדבר אסור, התורה לא אפשרה למנות כאן שליח.

## תקפות השליחות
הראשונים נחלקו האם הכלל מתייחס רק לאחריות, וקובע רק שלא ניתן לחייב את השולח, או שהכלל מבטל לחלוטין את השליחות. לפי הגישה הראשונה, שליח שמבצע פעולה משפטית עבור השולח, הגם שהדבר כרוך בעבירה, יגרום לתוצאה המשפטית הנדרשת. אולם לפי הגישה השנייה, במקרה כזה לא תהיינה תוצאות משפטיות למעשיו של השליח.

## יוצאים מן הכלל
יש נושאים בהם לא חל הכלל "אין שליח לדבר עבירה":
#מעילה - האומר לשליח לעשות פעולת מעילה, מתחייב בעצמו במעילה.
#שליחת יד בפיקדון - אדם שקיבל על עצמו לשמור פיקדון של חבירו ואמר לשליח לגנוב - המשלח חייב.
#טביחה ומכירה - כשגנב שלח שליח לטבוח או למכור את הבהמה שגנב. רבא מסביר שזה נלמד מהפסוק "וטבחו ומכרו", שכמו שיש שליח למכירה כן יש שליח לטביחה.
#שחוטי חוץ - כששלח שליח לשחוט קדשים מחוץ להר הבית.
#לפי שמאי הזקן בשם חגי הנביא גם ההורג על ידי שליח חייב. הוא לומד את זה מהפסוק , כלומר מעשה הריגת אוריה מתייחס לשולח דוד ולא לשליח יואב בן צרויה. ההלכה היא לא כדברי שמאי, אך עדיין יש בכך חיוב בדיני שמים.

## לקריאה נוספת
* מ' ויגודה וח' צפרי, **חוק לישראל - שליחות**, נ' רקובר עורך, משרד המשפטים ומורשת המשפט בישראל, ירושלים תשע"ד.

## קישורים חיצוניים
* 
* 
*  (מתוך ספרו של הרב אחיקם קשת, קובץ יסודות וחקירות השלם)
* 

## הערות שוליים

2018 08
קטגוריה:הלכות שליחות
קטגוריה:כללים ועקרונות בהלכה
קטגוריה:קידושין: סוגיות תלמודיות
גאשפר פוטוצ'ניק

**גאשפר פוטוצ'ניק** (בסלובנית: **Gašper Potočnik**; נולד ב-20 בדצמבר 1980 בליובליאנה, סלובניה) הוא מאמן כדורסל סלובני.

## קריירת אימון
פוטוצ'ניק החל את קריירת האימון שלו בשנת 1999 כששימש כעוזר מאמן לקבוצת הנערים של קושקארסקי קלוב שקופיה לוקה. בפברואר 2000 הוא הפך להיות המאמן הראשי של הקבוצה. לפני עונת 2000/2001, התחיל לאמן פוטוצ'ניק את הקבוצה השנייה בעיר. בשנת 2003 הוא חזר לקושקארסקי קלוב שקופיה כמאמן הראשי. ב-2007 הוא חתם באולימפיה ליובליאנה ושימש כעוזר המאמן בקבוצה. לפני עונת 2010/2011 הוא חוזר לקושקארסקי קלוב שקופיה לוקה. בעונת 2011/2012 הוא חתם באלקטרה שוסטאן. ב-2012, חתם פוטוצ'ניק בקרקה נובו מסטו ושימש כעוזר מאמן, ולאחר שסקוליץ עזב, פוטוצ'ניק מונה למאמן הקבוצה שבסיום העונה זכתה באליפות. ב-2013 החליט לקחת אחריות על הנוער של אולימפיה ליובליאנה בנוסף לקריירת האימון שלו בקושקארסקי קלוב שקופיה לוקה. בעונת 2015/2016, חתם פוטוצ'ניק באולימפיה ליובליאנה כעוזר מאמן אך זמן קצר לאחר מכן התמנה למאמן. ב-14 בדצמבר 2016, חתם פוטוצ'ניק בפורטרס קורמנד.

ב-15 באוגוסט 2018, חתם פוטוצ'ני בבני הרצליה מהליגה הישראלית.

## קישורים חיצוניים

קטגוריה:מאמני כדורסל
קטגוריה:מאמני בני הרצליה
קטגוריה:מאמני ספורט סלובנים
קטגוריה:סלובנים שנולדו ב-1980
קטגוריה:מאמני כדורסל סלובנים
דייוויד קוסטבייל

**דייוויד קוסטבייל **(באנגלית: **David Costabile**; נולד ב-9 בינואר 1967) הוא שחקן אמריקאי. מוכר בעיקר בתפקידיו בכמה סדרות טלוויזיה כגון "מיליארדים", "שובר שורות", "טיסת הקונקורד", "Suits", "הסמויה". השתתף גם בהצגות בברודוויי.

## ביוגרפיה
קוסטבייל נולד בוושינגטון הבירה, להורים ממוצא איטלקי. לאחר סיום לימודי התיכון ב-1985, החל ללמוד באוניברסיטת טאפטס, וסיים את לימודיו באוניברסיטת ניו יורק בתוכנית מיוחדת ללימודי משחק ב-1998. החל להופיע בברודוויי והשתתף בין השאר במחזמר "טיטניק" ב-1997 ו"הסערה" ב-1995. בשנת 2005 הופיע בתור לאנס ב"שני אדונים מוורונה".

קוסטבייל ידוע בעיקר בזכות תפקידיו הטלוויזיוניים ב"הסמויה" (בתור תומאס קלאבנוב, העורך הראשי של "בולטימור סאן"), "טיסת הקונקורד" (בתור דאג), "Suits" (בתור דניאל הרדמן, לשעבר שותף בכיר במשרד עורכי הדין של פירסון הרדמן), ו"שובר שורות" (כגיל בטיקר). בנוסף שיחק קוסטבייל באחד התפקידים הראשיים בסדרה "מיליארדים" בתור מייק "ואגס" וגנר.

קוסטבייל הופיע בתפקידי משנה בסדרות רבות.

הוא הופיע גם במספר פרסומות טלוויזיה, כולל מודעות עבור מיקרוסופט ו-FedEx.

קוסטבייל שיחק ב-2009 תפקיד חשוב בסרט "אדם בודד", בתור גארי, בעלה של ג'נה פישר. הוא שיחק עם ג'ניפר אניסטון בשנת 2010 בסרט "אקסית במצור". ב-2012 הופיע בסרט "לינקולן" בתור הנציג הרפובליקני, ג'יימס אשלי. ב-2013 הופיע בסרט "תופעות לוואי" בתור קארל מילבאנק, וב-2016 גילם את צ'יף ב"13 שעות: החיילים הסודיים של בנגאזי".

### חיים אישיים
ב-2012, נישא לאלייזה באלדי. לזוג שתי בנות, והם גרים בניו יורק.

## פילמוגרפיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1967